Ο Στρατηγός (μετέπειτα Αρχιστράτηγος) Πάουλ φον Χίντενμπουργκ και ο Στρατηγός Έριχ Λούντεντορφ, οι οποίοι αντικατέστησαν στο Ανατολικό Μέτωπο τον Στρατηγό Μαξιμιλιάν φον Πρίττβιτς, συγκρούστηκαν με τις δυνάμεις του Σαμσόνοβ στις 22 Αυγούστου. Για έξι μέρες, οι Ρώσοι είχαν το πλεονέκτημα χάρη στην αριθμητική υπεροχή τους, ωστόσο, μέχρι τις 29 Αυγούστου, οι Γερμανοί απέκοψαν τις ασύρματες επικοινωνίες των Ρώσων, και περικύκλωσαν τη 2η Στρατιά του Σαμσόνοβ στα δάση μεταξύ του Άλλενσταϊν και του Βίλλενμπεργκ (στα πλαίσια της μάχης του Τάτενμπεργκ).